Francisco Maximiano Valdés Subercaseaux

**Francisco Maximiano Valdés Subercaseaux**, O.F.M.Cap. (født 23. september 1908 i Santiago de Chile i Chile; død 4. januar 1982 i Pucón) var en chilensk ordensgeistlig og katolsk biskop av Osorno. 
## Liv og virke
### Bakgrunn
Francisco Valdés forsto sitt kall til prestetjeneste mens han var med sine foreldre i Europa.
### Prest
Francisco Maximiano Valdés Subercaseaux sluttet seg til kapusinerordenen og ble ordinert til prest i Venezia den 17. mars 1934 av patriarketets hjelpebiskop Giovanni Jeremich etter å ha fullført studiene i Roma, men fortsatte videre utdanning blant kapusinerne i Europa før han vendte tilbake til Chile. Han var den første chileneren som ble kapusinermunk.

I 1935 – nå tilbake i Chile – ble han sendt til det apostoliske vikariatet Araucanía – en avsidesliggende region – og var professor i filosofi ved *San Fidel* i San José de la Mariquina. Han var sogneprest i Pucón mellom 1943 og 1956. Da bidro han til å opprette et kloster for de kapusinske klarisser i menigheten, samtidig som han arbeidet og opprettholdt nære bånd med mapuchefolket.

### Biskop av Osorno
Pave Pius XII utnevnte ham til den første biskop av Osorno den 20. juni 1956. Den apostoliske nuntius til Chile, erkebiskop Sebastiano Baggio, ordinerte ham til biskop den 16. september samme år. Hans medkonsekratorer var biskopen av Talca, Manuel Larraín Errázuriz, og den apostoliske vikar i Araucanía, Guido Beck de Ramberga, O.F.M.Cap. 

Hans innsettelse i Osorno bispedømme fant sted den 18. oktober 1956.

Han deltok i alle fire sesjoner i Det andre Vatikankonsil som konsilfader.

Valdés brant for kirkemusikken og liturgien og presederte i 1966 over rn biskoppelig kommisjon og liturgiske feiringer, i det øyemed å fremme og løfte slike feriringer som uttrykk for troen. Han in,viet den nte katedralen i 1977 etter at den gamle var blitt ødelagt under Valdivia-jordskjelvet i 1960.

Biskop Valdés viet sin bispegjerning til de fattige, og han besøkte ofte de fattige områdene rundt om i sitt bispedømme, samtidig som han forble en standhaftig forkjemper for en fredelig løsning på grensetvistene mellom Chile og Argentina. Hans siste ord inneholdt også et ønske om en fredelig løsning mellom de to nasjonene.

Biskop Francisco Maximiano Valdés Subercaseaux døde den 4. januar 1982 i Pucón.

### Saligkåringsprosess
I saligkåringsprosessen som ble igangsatt for ham, tildelte pave Frans ham graden *[[ærverdig (katolisisme)|heroiske dyder]]* den 7. november 2014.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Sebastiano Baggio (1913-1993) *1953 
* Biskop *Francisco Maximiano Valdés Subercaseaux* (1908-1982) *1956

## Referanser